जंतर मंतर पर चल रहे किसान मुक्ति संसद में दो ही मांगें प्रमुख हैं. किसानों को फसल का पूरा दाम मिले और किसानों को पूर्ण रूप से कर्ज़ मुक्त किया जाए. एनडीए के उप राष्ट्रपति के उम्मीदवार वेंकैया नायडू का बयान तो याद ही होगा कि किसानों के कर्ज़ माफी की मांग करना आजकल फैशन हो गया है. खेती से 48 फीसदी लोग जुड़े हैं जिनमें 22.5 फीसदी ग़रीबी रेखा से नीचे हैं. आपको लगता है कि किसानों के पास फैशन के लिए वक्त और पैसा है.